# บิ๊กฮีโร่ 6 (ภาพยนตร์)
บิ๊กฮีโร่ 6  เป็นภาพยนตร์ประเภทคอมพิวเตอร์แอนิเมชันสามมิติแนวตลก, ผจญภัย, ซูเปอร์ฮีโร่ ที่ออกฉายในปี พ.ศ. 2557 อำนวยการสร้างโดยวอลต์ดิสนีย์แอนิเมชันสตูดิโอส์และจัดจำหน่ายโดยวอลท์ ดิสนีย์ พิคเจอร์ส เป็นภาพยนตร์แอนิเมชันลำดับที่ 54 ของภาพยนตร์ในชุดแอนิเมชันคลาสสิกของวอลต์ดิสนีย์  ได้แรงบันดาลใจจากทีมซูเปอร์ฮีโร่ในชื่อเดียวกันจากมาร์เวลคอมิกส์ ภาพยนตร์กำกับโดยดอน ฮอลล์ และคริส วิลเลียมส์ เป็นเรื่องราวของเด็กหนุ่มผู้มีความสามารถพิเศษในการประดิษฐ์หุ่นยนต์ชื่อฮีโร่ ฮามาดะที่ได้รวมทีมซูเปอร์ฮีโร่ในการต่อสู้กับตัวร้ายที่สวมหน้ากาก นักพากย์เสียงตัวละครหลักได้แก่ ไรอัน พอตเตอร์, สก็อตต์ แอดซิท, แดเนียล เฮนนีย์, ที.เจ. มิลเลอร์, เจมี่ ชุง, เดมอน เวย์นส์ จูเนียร์, และ เจเนซิส โรดริเกวซ

บิ๊กฮีโร่ 6 เป็นภาพยนตร์แอนิเมชันเรื่องแรกที่ดัดแปลงจากการ์ตูนของมาร์เวลคอมิกส์ ซึ่งมาเป็นบริษัทลูกในเครือของบริษัทเดอะวอลต์ดิสนีย์ตั้งแต่ปี พ.ศ. 2552  

บิ๊กฮีโร่ 6 ออกฉายรอบปฐมทัศน์ในเทศกาลภาพยนตร์นานาชาติโตเกียว ครั้งที่ 27 เมื่อวันที่ 23 ตุลาคม พ.ศ. 2557 และในเทศกาลภาพยนตร์อาบูดาบี ในระบบสามมิติ เมื่อวันที่ 31 ตุลาคม พ.ศ. 2557 ภาพยนตร์ได้ออกฉายในประเทศสหรัฐอเมริกาเมื่อวันที่ 7 พฤศจิกายน พ.ศ. 2557 และได้รับเสียงตอบรับในเชิงบวกอย่างล้นหลาม ทำรายได้ทั่วโลกมากกว่า 546 ล้านดอลลาร์สหรัฐ ชนะเลิศรางวัลออสการ์ สาขาภาพยนตร์แอนิเมชันยอดเยี่ยม และเคยได้รับการเสนอชือเข้าชิงรางวัลแอนนี่ สาขาภาพยนตร์แอนิเมชั่นยอดเยี่ยม รางวัลลูกโลกทองคำ สาขาภาพยนตร์แอนิเมชั่นยอดเยี่ยม และรางวัลแบฟตา สาขาภาพยนตร์แอนิเมชั่นยอดเยี่ยม

ในประเทศไทย บิ๊กฮีโร่ 6 ได้ออกฉายรอบสื่อมวลชนที่ศูนย์การค้าเซ็นทรัลเวิลด์เทรดเซ็นเตอร์เมื่อวันที่ 26 พฤศจิกายน พ.ศ. 2557 ออกฉายรอบพิเศษหลัง 13.00 น. ระหว่างวันที่ 27 พฤศจิกายน ถึง 3 ธันวาคม พ.ศ. 2557 และออกฉายจริงเมื่อวันที่ 4 ธันวาคม พ.ศ. 2557

เนื้อเรื่อง
ฮีโร่ ฮามาดะ เป็นอัจฉริยะด้านหุ่นยนต์อายุ 14 ปีที่อาศัยในเมืองซานฟรานโซเกียว และมักใช้เวลาไปกับการนำหุ่นยนต์ที่ตนประดิษฐ์ไปพนันแข่งขันด้วยการต่อสู้กับหุ่นยนต์ของคนอื่น ทาดาชิผู้เป็นพี่ชายกลัวว่าฮีโร่จะนำความสามารถที่มีไปใช้อย่างไร้ประโยชน์ จึงได้พาฮีโร่ไปที่สถาบันเทคโนโลยีที่ตนเรียนอยู่ ที่นั่นฮีโร่ได้พบกับเพื่อนของทาดาชิคือ โกโก้, วาซาบิ, ฮันนี่เลมอน, และเฟรด ทั้งยังได้พบกับเบย์แม็กซ์ หุ่นยนต์นักดูแลสุขภาพที่ทาดาชิประดิษฐ์ขึ้นมา ฮีโร่สนใจจะเข้าเรียนที่สถาบัน จึงได้ทำโครงงานประดิษฐ์ฝูงหุ่นยนต์ขนาดจิ๋วเรียกว่าไมโครบอทที่สั่งงานได้โดยใช้เพียงจินตนาการในสมอง และได้นำออกแสดงในนิทรรศการประจำปีเพื่อให้ได้ผ่านการประเมินสู่การได้เข้าเรียนในสถาบัน ศาสตราจารย์คัลลาแฮนประทับใจในผลงานของฮีโร่จึงรับฮีโร่เข้าเรียนที่สถาบัน แต่หลังจากที่ฮีโร่แสดงผลงานไมโครบอทได้ไม่นาน ก็เกิดเพลิงไหม้ขึ้นที่อาคารจัดแสดงนิทรรศการ ทาดาชิวิ่งเข้าไปในอาคารเพื่อช่วยศาสตราจารย์คัลลาแฮนที่ยังติดอยู่ในอาคาร แต่ก็ได้เกิดระเบิดขึ้น ฮีโร่จึงได้สูญเสียพี่ชายไปในเหตุการณ์นั้น และหลังจากนั้นมาก็เก็บตัวอยู่แต่ในบ้าน

วันหนึ่ง ฮีโร่ได้บังเอิญทำให้เบย์แม็กซ์ที่ถูกเก็บไว้ที่บ้านทำงานขึ้นมา พร้อมกันนั้นก็ได้พบว่าไมโครบอทชิ้นหนึ่งที่ฮีโร่เก็บไว้ไม่ได้สูญเสียไปในเหตุการณ์เพลิงไหม้ที่สถาบันได้มีปฏิกิริยาเหมือนจะเข้าหาไมโครบอทตัวอื่น เบย์แม็กซ์ได้ใช้ไมโครบอทชิ้นนั้นตามหาสถานที่ที่ไมโครบอทนั้นจะไปจนมาถึงโกดังร้างแห่งหนึ่ง ฮีโร่ที่ตามเบย์แม็กซ์มาได้พบว่าไมโครบอทที่น่าจะถูกเผาไปแล้วในกองเพลิง กลับถูกใครบางคนลักเอาไป ทั้งยังมีการผลิตเพิ่มจำนวนไปอีก แล้วทั้งคู่ก็ถูกโจมตีโดยชายผู้สวมหน้ากากคาบูกิที่สามารถควบคุมไมโครบอทได้ ฮีโร่พาเบย์แม็กซ์หนีออกมาได้ และตัดสินใจที่จะจับชายคนนี้ให้ได้ จึงได้อัพเกรดเบย์แม็กซ์ให้มีความสามารถในการต่อสู้ ทั้งยังได้รวมกลุ่มกับโกโก้, วาซาบิ, ฮันนี่เลมอน, และเฟรด ตั้งเป็นทีมซูเปอร์ฮีโร่ขึ้นมา

ตัวละคร
 บิ๊กฮีโร่ 6 
 ฮิโระ ฮามาดะ  ตัวละครเอกของเรื่อง เป็นเด็กหนุ่มอายุ 14 ปีผู้มีความสามารถพิเศษในการประดิษฐ์หุ่นยนต์ เป็นหัวหน้าของทีมบิ๊กฮีโร่ 6
 เบย์แม็กซ์  หุ่นยนต์นักดูแลสุขภาพที่ประดิษฐ์โดยทาดาชิ มีลักษณะเป็นหุ่นพองลมสีขาวอ้วนกลม ต่อมาได้เป็นสมาชิกของทีมบิ๊กฮีโร่ 6
 เฟรด  แฟนหนังสือการ์ตูนแนวสัตว์ประหลาด ทำหน้าที่สวมชุดมอสคอตในสถาบันเทคโนโลยีซานฟรานโซเกียว และเป็นผู้ตั้งชื่อเล่นให้กับโกโก้, วาซาบิ, และฮันนี่เลมอน ต่อมาได้เป็นสมาชิกของทีมบิ๊กฮีโร่ 6
 โกโก้ โทมาโกะ  ผู้พัฒนาล้อแม่เหล็กไฟฟ้าในสถาบันเทคโนโลยีซานฟรานโซเกียว ต่อมาได้เป็นสมาชิกของทีมบิ๊กฮีโร่ 6
 วาซาบิ  ผู้เชี่ยวชาญด้านเลเซอร์ในสถาบันเทคโนโลยีซานฟรานโซเกียว ต่อมาได้เป็นสมาชิกของทีมบิ๊กฮีโร่ 6
 ฮันนี่เลมอน  ผู้เชียวชาญด้านเคมีในสถาบันเทคโนโลยีซานฟรานโซเกียว ต่อมาได้เป็นสมาชิกของทีมบิ๊กฮีโร่ 6

 ตัวละครอื่นๆ 
 ทาดาชิ ฮามาดะ  พี่ชายของฮีโร่ และเป็นผู้ประดิษฐ์เบย์แมกซ์
 ศาสตราจารย์โรเบิร์ต คัลลาแฮน  ศาสตราจารย์ที่สถาบันเทคโนโลยีซานฟรานโซเกียว
 แคส ฮามาดะ  ป้าของฮีโร่และทาดาชิ เป็นเจ้าของร้านกาแฟในซานฟรานโซเกียว
 อลิสแตร์ เคร  เจ้าของบริษัทเทคโนโลยียักษ์ใหญ่ และเป็นศิษย์เก่าของสถาบันเทคโนโลยีซานฟรานโซเกียว
 อาบิเกล คัลลาแฮน  ลูกสาวของศาสตราจารย์คัลลาแฮน
 ยามะ  นักแข่งขันหุ่นยนต์ที่ชนะได้เงินพนันจากการนำหุ่นยนต์มาต่อสู้หลายครั้ง แต่ได้มาพ่ายแพ้ให้กับหุ่นยนต์ของฮีโร่
 โมจิ  แมวของบ้านฮามาดะ
 เจ้าหน้าที่เจอร์สัน  ตำรวจที่ประจำอยู่ที่สถานีตำรวจในเมืองซานฟรานโซเกียว หลังจากที่ฮีโร่และเบย์แม็กซ์ถูกโจมตีโดยชายสวมหน้ากากคาบูกิแล้วหนีมาได้ ก็ได้มาแจ้งความกับเจ้าหน้าที่เจอร์สัน เจ้าหน้าที่เจอร์สันใช้ชื่อเดียวกับผู้ให้เสียงพากย์คือแดเนียล เจอร์สัน ซึ่งเป็นผู้เขียนบทคนหนึ่งของภาพยนตร์บิ๊กฮีโร่ 6
 พ่อของเฟรด  อดีตซูเปอร์ฮีโร่ ตัวละครมีต้นแบบมาจากสแตน ลี และให้เสียงพากย์โดยตัวสแตน ลี เอง

 นักแสดง 
ชื่อพากย์พากย์ไทย ฮิโระ ฮามาดะ ไรอัน พอตเตอร์ โอม เปล่งขำ  เบย์แม็กซ์  สก็อต แอดซิทรัตนชัย เหลืองวงศ์งาม ทาดาชิ ฮามาดะ แดเนียล เฮนนีย์วิรุฬห์วิชญ์ ถิรสุวรรณ เฟรด  ที.เจ. มิลเลอร์ชานน จำเนียรแพทย์ โกโก้ โทมาโกะ เจมี่ ชุงกรกรัณย์ ชงสกุล วาซาบิ  เดมอน เวย์นส์ จูเนียร์ กริน อักษรดี ฮันนี่เลมอน  เจเนซิส โรดริเกวซ สมิตา ไทยจำนง โรเบิร์ต คัลลาแฮน  เจมส์ ครอมเวล เกรียงศักดิ์ เหรียญทอง อลิสแตร์ เคร  อลัน ทูดิคสิทธิสม มุทธานุกูลวงศ์ แคส ฮามาดะ มายา รูดอล์ฟ สุมาลี สุธีรธรรม พ่อของเฟรด สแตน ลี กฤษณะ ศฤงคารนนท์

การฉาย
บิ๊กฮีโร่ 6 ออกฉายรอบปฐมทัศน์ในเทศกาลภาพยนตร์นานาชาติโตเกียว ครั้งที่ 27 เมื่อวันที่ 23 ตุลาคม พ.ศ. 2557  ฉายรอบปฐมทัศน์ในระบบ 3 มิติในเทศกาลภาพยนตร์อาบูดาบี เมื่อวันที่ 31 ตุลาคม พ.ศ. 2557  และออกฉายจริงในประเทศสหรัฐอเมริกา เมื่อวันที่ 7 พฤศจิกายน พ.ศ. 2557  

ในการฉายภาพยนตร์บิ๊กฮีโร่ 6 ได้มีการฉายภาพยนตร์สั้นเรื่อง ฟีสท์  เป็นภาพยนตร์สั้นฉายแปะหน้าภาพยนตร์บิ๊กฮีโร่ 6  เป็นเรื่องราวเกี่ยวกับสุนัขพันธุ์บอสตันเทร์เรียร์ชื่อวินสตัน ที่ได้รับการประคบประหงมจากเจ้าของด้วยอาหารต่างๆ

ในประเทศไทย บิ๊กฮีโร่ 6 ได้ออกฉายรอบสื่อมวลชนที่ศูนย์การค้าเซ็นทรัลเวิลด์เมื่อวันที่ 26 พฤศจิกายน พ.ศ. 2557  ออกฉายรอบพิเศษหลัง 13.00 น. ระหว่างวันที่ 27 พฤศจิกายน ถึง 3 ธันวาคม พ.ศ. 2557  และออกฉายจริงเมื่อวันที่ 4 ธันวาคม พ.ศ. 2557 ในการฉายภาพยนตร์บิ๊กฮีโร่ 6ในประเทศไทย ก็มีการฉายภาพยนตร์สั้นแปะหน้าเรื่องฟีสท์ด้วย

เพลงประกอบภาพยนตร์
เฮนรี่ แจ๊คแมนเป็นผู้แต่งดนตรีประกอบภาพยนตร์บิ๊กฮีโร่ 6  ส่วนเพลงประกอบภาพยนตร์ "อิมมอร์ทัลส์" แต่งและบันทึกเสียงโดยวงดนตรีร็อกฟอลล์เอาต์บอย ซึ่งได้ออกจำหน่ายโดยวอลท์ ดิสนีย์ เรคคอร์ด เมื่อวันที่ 14 ตุลาคม พ.ศ. 2557 

อัลบั้มของเพลงประกอบภาพยนตร์บิ๊กฮีโร่ 6 ออกจำหน่ายผ่านสื่อดิจิตอลโดยวอลท์ ดิสนีย์ เรคคอร์ด เมื่อวันที่ 4 พฤศจิกายน พ.ศ. 2557 และวางจำหน่ายในรูปแบบซีดีเมื่อวันที่ 24 พฤศจิกายน พ.ศ. 2557 นอกจากเพลงประกอบภาพยนตร์ในอัลบั้มแล้ว ยังมีช่วงดนตรีสั้นๆของเพลงอายออฟเดอะไทเกอร์ปรากฏในภาพยนตร์ แต่ไม่ได้อยู่รวมอยู่ในอัลบัมเพลงประกอบภาพยนตร์

เพลงประกอบภาพยนตร์ทุกเพลง ประพันธ์ทำนองโดยเฮนรี่ แจ๊คแมน (ยกเว้นเพลง อิมมอร์ทัลส์)

รางวัล
 รางวัล รางวัล สาขา ผู้ได้รับการเสนอชื่อ ผลรางวัลออสการ์ ครั้งที่ 87 ภาพยนตร์แอนิเมชันยอดเยี่ยม ดอน ฮอลล์, คริส วิลเลียมส์ และ รอย คอนลิ   สมาคมนักตัดต่อภาพยนตร์แห่งอเมริกาภาพยนตร์แอนิเมชั่นตัดต่อยอดเยี่ยม ทิม เมอร์เทนส์  รางวัลแอนนี่ประจำปีครั้งที่ 42ภาพยนตร์แอนิเมชั่นยอดเยี่ยมบิ๊กฮีโร่ 6เทคนิคพิเศษในงานผลิตภาพยนตร์แอนิเมชันไมเคิล คาสชาล์ค, ปีเตอร์ เดอมุนด์, เดวิด ฮัทชินส์, เฮนริค ฟอลท์, และจอห์น คอสนิค ผู้ออกแบบตัวละครในงานผลิตภาพยนตร์แอนิเมชันชิยูน คิม, จิน คิม ผู้กำกับในงานผลิตภาพยนตร์แอนิเมชัน ดอน ฮอลล์, คริส วิลเลียมส์ ผู้เขียนสตอรี่บอร์ดในงานผลิตภาพยนตร์แอนิเมชันมาร์ค อี. สทิธ ผู้เขียนบทในงานผลิตภาพยนตร์แอนิเมชันโรเบิร์ต แอล. แบร์ด, แดเนียล เจอร์สัน, จอร์แดน โรเบิร์ตส์ ผู้ตัดต่อในงานผลิตภาพยนตร์แอนิเมชันทิม เมอร์เทนส์ รางวัลแบฟตา ครั้งที่ 68ภาพยนตร์แอนิเมชั่นยอดเยี่ยมบิ๊กฮีโร่ 6 รางวัลสมาคมวิจารณ์ภาพยนตร์แพร่ภาพกระจายเสียงภาพยนตร์แอนิเมชั่นยอดเยี่ยมบิ๊กฮีโร่ 6 รางวัลลูกโลกทองคำ ครั้งที่ 72ภาพยนตร์แอนิเมชั่นยอดเยี่ยมบิ๊กฮีโร่ 6 รางวัลสมาคมนักวิจารณ์ภาพยนตร์เนวาด้า ภาพยนตร์แอนิเมชั่นยอดเยี่ยมบิ๊กฮีโร่ 6 รางวัลกลุ่มนักวิจารณ์ภาพยนตร์สตรีภาพยนตร์ครอบครัวยอดเยี่ยมบิ๊กฮีโร่ 6ตัวละครแอนิเมชั่นหญิงยอดเยี่ยมโกโก้ โทมาโกะ พากย์โดย เจมี่ ชุงฮันนี่ เลมอน พากย์โดย เจเนซิส โรดริเกวซวลียอดเยี่ยมในภาพยนตร์"Stop Whining. Woman Up!" พูดโดย เจมี่ ชุง รางวัลสมาคมนักวิจารณ์ภาพยนตร์ฟีนิกซ์ ครั้งที่ 15ภาพยนตร์แอนิเมชั่นยอดเยี่ยม บิ๊กฮีโร่ 6 เพลงประกอบภาพยนตร์ยอดเยี่ยม อิมมอร์ทัลส์ โดย ฟอลล์เอาต์บอย  รางวัลแซทเทลไลท์ ครั้งที่ 19ภาพยนตร์แอนิเมชั่นหรือสื่อผสมยอดเยี่ยมบิ๊กฮีโร่ 6  รางวัลโปรดิวเซอร์ กิลด์ ออฟ อเมริกา Best Outstanding Producer of Animated Theatrical Motion Pictures รอย คอนลิ  รางวัลสมาคมเทคนิคพิเศษด้านภาพ ครั้งที่ 13 Outstanding Animation in an Animated Feature Motion Pictureดอน ฮอลล์, คริส วิลเลียมส์,รอย คอนลิ และ ซาจ พาร์ริซOutstanding Models in any Motion Media ProjectBrett Achorn, Minh Duong, Scott Watanabe, Larry Wu Outstanding Created Environment in an Animated Feature Motion PictureRalf Habel, David Hutchins, Michael Kaschalk, Olun Riley Outstanding Effects Simulations in an Animated Feature Motion PictureHenrik Falt, David Hutchins, Michael Kaschalk, John Kosnik Outstanding Animated Character in an Animated Feature Motion PictureColin Eckart, John Kahwaty, Zach Parrish, Zack Petroc 

วีดิโอเกม
มีการจำหน่ายวิดีโอเกมสำหรับเครื่องเล่นนินเท็นโด ดีเอสและนินเท็นโด 3ดีเอส ที่อิงจากภาพยนตร์ชื่อเกมว่า Big Hero 6: Battle in the Bay วางจำหน่ายเมื่อวันที่ 28 ตุลาคม พ.ศ. 2557  นอกจากนี้ยังมีเกมแอปพลิเคชันที่อิงจากภาพยนตร์ชื่อเกมว่า Big Hero 6: Bot Fight  และนอกจากสองเกมข้างต้นแล้ว สแควร์อีนิกซ์ ยังได้ประกาศนำโลกจากภาพยนตร์เรื่องนี้ไปลงไว้ในเกม คิงดอมส์ฮาร์ท 3 ทั้งหมด และสร้างเนื้อเรื่องต่อจากภาพยนตร์หลักอีกด้วย